ঢাকা, ১৯ ডিসেম্বর ২০১৫ (বাংলা-নিউজ টুয়েন্টিফোর ডটকম): আজ মিরপুর ক্যান্টনমেন্টে অনুষ্ঠিত এক বছরের ন্যাশনাল ডিফেন্স কোর্স (এনডিসি)-২০১৫ এবং আর্মড ফোর্সেস ওয়ার কোর্স (এএফডব্লিউসি)-২০১৫’র গ্র্যাজুয়েশন প্রদান অনুষ্ঠানে ভাষণকালে প্রধানমন্ত্রী শেখ হাসিনা ন্যাশনাল ডিফেন্স কলেজের (এনডিসি) মান বজায় রাখা এবং বৈশ্বিক দৃশ্যপট পরিবর্তনের কথা মাথায় রেখে তাদের পাঠ্যক্রম নিয়মিতভাবে যুগোপযোগী করার জন্য কলেজের প্রতি আহবান জানিয়েছেন। তিনি দৃঢ় আশাবাদ ব্যক্ত করে বলেন, এনডিসি কোর্স সম্পন্ন করা কর্মকর্তারা তাদের জ্ঞান, দৃঢ়তা ও অঙ্গীকার দিয়ে জনগণের ক্ষমতায়ন, স্থিতিশীলতা ও উন্নয়নের জাতীয় প্রচেষ্টাকে এগিয়ে নেবেন।